
ACTA SEDIS 


COMMENTARIUM OFFICIALE 


ACTA PII PP. XI 


LITTERAE DECRETALES 
I 


BERATUS ANDREAS BOBOLA MARTYR, SOCIETATIS IESU SACERDOS, AD CABLITUM 
SANCTORUM HONORES EVEHITUR. 


PIUS EPISCOPUS 
SERVUS SERVORUM DEI 
AD PERPETUAM REI MEPMORIAM 


Ex aperto Christi latere Catholica Ecclesia in Cruce exorta Eiusque 
Sanguine dealbata, atque iam inde ab incunabulis et usque adhuc innu- 
merabilium generoso Martyrum sanguine corroborata, praegrandi hac 
die gaudio exultat, eo quia alium conspicit filium suum Sanctorum Cae- 
litum corona redimiri, gloriosum Martyrem dicimus S. Andream Bobola, 
nobilis Polonae nationis civem et inclitae Societatis Iesu sacerdotem. 
Quod quidem Nobis non sine providentissimo Dei consilio hacce nostra 
aetate peragere datum est; nam, cum hodie vulgo homines, caritate post- 
habita, quae sua sunt quaerant, suaque commoda utilitatesque unice 
spectantes, de proximorum salute nihil pensi habeant, perutile anima- 
rum saluti visum est fortissimum Christi pugilem in exemplum proferre, 
qui, venator animarum iure meritoque appellatus, actuosum divini Regni 
dilatandi studium nos edocet; ac Martyr invictus enervatos nostrorum 
temporum homines ad fortitudinem compellat et ad quoslibet Dei Eccle- 
siaeque causa tolerandos labores, secundum illud magna facere ac per- 
peti christianum est. 

Anno Domini ille millesimo quingentesimo nonagesimo primo in 
Parva, quam vocant, Polonia, in Palatinatu Sandomiriensi ortum habuit 
ex parentibus nobilitate generis praeclaris. Grandiusculus factus, optimo 
a4 

ingenio praeditus, egregiam sui spem excitavit et ad scholas Societatis 
Tesu collegii, quod patrui sui Andreae munificentia conditum fuerat, 
missus, morum innocentia ac singulari pietate enituit. Saeculi vanitates 
spernens et verbi Dei apostolus fieri ardenter exoptans, Societati Iesu 
nomen dare statuit, atque annum agens undevicesimum Vilnae in eiusdem 
Societatis novitiatum ingressus est, ibique, duce Laurentio Bartilio, ty- 
ronum magistro, sanctioris vitae fundamenta posuit, ac, biennio expleto, 
vota nuncupavit die prima et trigesima Iulii mensis, anno millesimo 
sexcentesimo tertiodecimo, quo eodem anno minoribus ordinibus in ca- 
thedrali ecclesia Vilnensi initiatus est. Per triennium deinde philoso- 
phicis studiis vacavit, quibus absolutis, anno millesimo sexcentesimo 
decimo sexto adulescentulos in litteris puerosque in christianae fidei rudi- 
mentis instituendi munus, uti Societatis Iesu sodalibur mos est, suscepit; 
quod illi viam stravit ad maiora obeunda munera, unde et aliis aeterna 
salus et ipsi palma honestissima obventura erant. 

In Brunsbergensi collegio, in Varmia, primum, in quo tercenti fere 
alumni studiis incumbebant, deinde in Collegio Pottusk urbis magistri 
officium exercuit, in quo mirum exhibuit exemplum zeli, prudentiae ani- 
migue mansuetudinis. Rursus Vilnam vocatus, theologicis disciplinis 
sedulam operam dedit. Anno autem millesimo sexcentesimo vigesimo 
primo sacros suscepit ordines subdiaconatus et diaconatus, ac tandem, 
die duodecima Martii insequentis anni ad presbyteratum evectus est, qua 
die Romae Ignatius et Franciscus Xaverius in Sanctorum album refere- 
bantur. Sacerdotio auctus, ex ea dignitate novam maioremque sumpsit 
vim ad animas Christo lucrifaciendas ac potissimum ad strenue contra 
haereticos pugnandum. Theologicis vero studiis expletis, sacerdotali mi- 
nisterio se totum dedit, quod Vilnae primum, deinde in Bobrujsk urbe 
miro exercuit zelo, quem nec labores prope innumeri, nec temporum ad- 
versitas, nec hostium minae, nec denique morbus pestilens, qui ter con- 
tinenter annos per ea loca grassatus est, imminuere potuerunt. Omnes 
in christiana perfectione obfirmare atque turbatis animis, superstitione 
detentis, lucem et solatium afferre nitebatur. Sive in urbe, sive in agris 
christianam doctrinam diligenter edocebat, atque, pauperum domos et 
squalentia tuguria frequentans, civium animos ad se allicere studebat, 
ut cum illis de catholicae Fidei dogmatibus familiariter loqui posset. 
Neque carcere detentos vel aegrotos neglegebat, quibus nunquam au- 
xilii sui defuit levamen. Andreae vero in proximum caritas tum prae- 
cipue enituit, cum in Polonia anno millesimo sexcentesimo vicesimo 
quinto et iterum quatuor post annos exitiosa pestis orta est. Omnibus 
omnia factus una cum aliquot sodalibus heroicae caritatis praeclara, hi- 

lari semper animo, praebens exempla, morbi contagionis periculum sper- 
nens, aegrotorum corporum sed magis animarum saluti consuluit. Diebus 
festis, in concionibus sacris divini verbi praeconem tam efficaciter agebat 
tantoque fervore, ut ad illas auscultandas ingens civium numerus ac 
ipsi aulae regiae proceres accurrerent. Qua de causa ab omnibus verus 
Apostolus et animarum venator vulgari nomine appellabatur. Anno de- 
mum millesimo sexcentesimo trigesimo, die secunda Iunii mensis, sollem- 
nem professionem religiosam emisit. 

Andreae zelo pro Dei gloria propaganda consociata est magna dolores 
et aerumnas perpetiendi cupiditas. Hine asperrimi cruciatus, quibus 
corpus afflictabat, hinc ieiunia plurium dierum antequam ad missiones 
peragendas se conferret. 

Tantum religionis et caritatis ardor, ex quo maximi, Deo adiuvante, 
percipiebantur fructus, schismaticorum quibus invisa prorsus in sacro 
ministerio Andreae alacritas erat, magnum in eum odium concitavit, et 
illi, ira perciti, eum morti tradere statuerunt. Tristis et plena aerumna- 
rum calamitas eas regiones tunc temporis divexabat: infelicem namque 
Poloniam, quae hostium armis undequaque pressa erat, Cosaci, non 
modo a vera religione sed etiam ab animi humanitate omnino remoti, 
invaserant, et, schismaticis instigantibus, suae ferociae impetum ad con- 
vellandam catholicam fidem converterant: dirutae ecclesiae, disiecta mo- 
nasteria, trucidati passim sacerdotes ac fideles, sacra omnia dispersa. 
Andreas, qui tunc in Lituania sacris missionibus incumbebat, non qui- 
dem timorem, sed e contra laetitiam singularem ex iis concepit animo, 
quippe sibi oblatam videbat occasionem proprio sanguine catholicae fidei 
testimonium dandi. 

Nec diu certamen quod optabat moratum est. Cosaci namque die 
sexta decima Maii mensis, anno millesimo sexcentesimo quinquagesimo 
septimo non longe a pago Peredil, prope Janoviam Andream comprehen- 
derunt, qui fustibus percussus, alapsis caesus, fune tractus ab equite 
praeeunte laborioso et cruento itinere, Janoviam ductus est extremo sup- 
plicio dandus. In quo certamine Martyr polonus nobilissimos aequavit, 
quos celebrat Ecclesia, triumphos. Interrogatus an latinus sacerdos esset, 
Andreas « Sacerdos, inquit, catholicus sum, natus in catholica fide, in 
hac ipsa fide mori volo; fides mea verax; ad salutem ducit; vos potius 
poeniteat; poenitentiae indulgete, secus vestris in erroribus salutem as- 
sequi minime poteritis; fidem meam amplectentes, Deum verum cogno- 
scetis, animasque vestras salvabitis». Quibus verbis ferociores facti, 
scelesti homines in Christi pugilem non unam vel alteram poenam adhi- 
bent, sed pene innumeras atque acerbissimas: flagris antea caedunt et 

asperam capiti eius coronam imponunt; faleato ense vulnerant; pellem 
ei diripiunt occipiti; pectoris, dorsi aliarumque corporis partium plagas 
ardentibus lampadibus torrent, eique pugili invicto, fidei professionem 
iteranti, labia et nares recidunt, linguam radicitus divellunt atque effo- 
diunt oculum; ac tandem, dum Andreas in vitae confinio versatur, carni- 
ficum quidam duobus gladii ictibus tam acerbo martyrio finem imponit. 
Beati Martyris corpus, in sterquilinium per summam iniuriam a perse- 
cutoribus proiectum, sed mox sub nocte, Deo Servum suum glorificante, 
mira luce splendescens, ab universo populo ingemiscente, effusis preci- 
bus, cum veneratione sublatum, a Parocho Ioanne Zalewski diligenter 
asservatum est ac postea a duobus Societatis Iesu sodalibus rite com- 
positum. 

Atrocissima Andreae mors et martyrii causa non in Polonia solum 
sed et alibi vulgata, famam de illo excitavit; quae tamen ob temporum 
rerumque iniuriam per quinquaginta fere annos sopivit, ipso quoque eius 
sepulcro obliterato. Sed anno millesimo septingentesimo secundo, Andrea 
ipso revelante, sacrum eius corpus incorruptum et quovis foetore carens, 
uti nuper humatum, repertum est cum omnibus atrocissimi quod super 
narravimus martyrii stigmatibus. Quae quidem simul ac vulgata fuerunt, 
maximus ad sepulcrum coepit esse hominum concursus atque innumerae 
Dei gratiae atque miracula etiam, Beati illius Martyris intercessione, a 
Deo patrata dicebantur. Quamobrem magnum efferbuit desiderium tan- 
tum virum in Sanctorum numerum adscribendi. De eius igitur Martyrii 
declaratione nec non de eiusdem Beatificatione et Canonizatione Causa 
apud Sacram Rituum Congregationem introducenda agi coeptum est. 
Quatuor idcirco processus auctoritate ordinaria adornati fuere. Quibus 
rite recognitis, fel. rec. Benedictus Papa Tertiusdecimus, Praedecessor 
Noster, die vigesima secunda Decembris, anno millesimo septingentesimo 
vigesimo octavo introductionis Causae commissionem signavit. Expletis 
postea tam in episcopali curia Luceoriensi, quam in curia Vilnensi ce- 
teris inquisitionibus iure praescriptis, fel. rec. Benedictus Papa Quartus- 
decimus, et ipse Praedecessor Noster, anno millesimo septingentesimo 
quinquagesimo quinto, die nona Februarii mensis, decretum edidit, quo 
declaravit martyrium et causam martyrii venerabilis Andreae Bobola ita 
probari, ut procedi posset ad ulteriora, ad discussionem nempe et appro- 
bationem quatuor miraculorum. Interca venerabilis Christi Martyris 
corpus, quod, post exactos Societatis Iesu Patres e Polonia, Uniatis pri- 
mum, clero schismatico dein tuendum commissum e Pinscensi oppido 
anno millesimo octingentesimo octavo Polociam translatum est, in Socie- 
tatis collegii Ecclesiae crypta satis decoro donatum est sepulcro, quod 

quidem novis gratiis miraculisque gloriosum fulgere coepit. Causa tamen 
usque ad annum saeculi illius vicesimum secundum graves ob causas 
siluit. 

Anno demum millesimo octingentesimo trigesimo quinto fel. rec. Gre- 
gorius Papa Sextusdecimus, die vigesima quinta Ianuarii solemniter 
edixit constare de uno miraculo, de incorruptione, scilicet, corporis Ve- 
nerabilis Servi Dei. Anno autem millesimo octingentesimo quinquagesimo 
tertio fel. ree. Pius Papa Nonus, die quinta mensis Maii, festo Ascen- 
sionis D. N. Iesu Christi, in Basilicae Lateranensis Secretario, ad quam 
adiverat ut iuxta veterem Summorum Pontificum consuetudinem, cum 
Sacro Cardinalium Senatu Missae Pontificali adsisteret, sollemniter de- 
crevit : Constare de tribus aliis miraculis a Deo patratis, venerabili An- 


drea Bobola intercessore adhibito, nimirum primo : instantaneae ac per-_ 


fectae sanationis filii Ioannis Chmielnicki a cachexia scorbutica, a qua 
universum corpus sordidis verminosisque scatebat ulceribus, quaeque 
plicam rachitidinemque produxerat; secundo: instantaneae perfectaeque 
sanationis Mariannae Florkowska a cruenta dysenteria; tertio: instan- 
taneae perfectaeque sanationis Catharinae Brzozowska a fluxu dysente- 
rico cum tabe. Die autem vicesima quarta insequentis mensis Iunii 
decretum evulgatum fuit, quo statutum est: « Tuto procedi posse ad 
sollemnem Venerabilis Servi Dei Beatificationem »; de qua re die quinta 
mensis Iulii Litterae Apostolicae Quae duo, in forma Brevis datae fue- 
runt. Tandem die trigesima mensis Octobris eiusdem anni Beatificationis 
sollemnia in Vaticana Basilica splendido apparatu ornata ac magna 
populi frequentia celebrata sunt. 

Post haec Beatificationis sollemnia per septuaginta fere annos ob 
temporum iniuriam denuo Causa siluit, quamquam ad perillustris Beati 
huius Martyris sepulcrum non mediocris erat fidelium concursus ac plu- 
rimae sanationes et miracula quoque non pauca eius intercessione dice- 
bantur a Deo patrata. Quos inter Dei favores is merito adnumerandus 
est, quod, cum anno millesimo nongentesimo undevicesimo bolsceviki qui 
dicuntur Polociam occupassent et eorum aliqui Beati Andreae corpus 
profanare tentassent, tanto huic sacrilego facinori b. m. Ioannes Ba- 
ptista Cieplak, dioecesis Mohiloviensis, in cuius dicione Polocia urbs 
extat, tum Episcopus Suffraganeus, adiuvantibus quoque aliquot ex ipsis 
bolscevikis, strenue se opponens, sepulerum integrum tunc quidem ser- 
vare valuit. 

Mira quoque sane putatur Beati exuviarum ab impia destructione 
conservatio, earumque insperata a bolscevikis illis redemptio, a Nobis 
feliciter, Deo favente, obtenta. Quum etenim Beati Andreae corpus Po- 

locia, ubi maiore in dies fidelium veneratione colebatur, in Vitebsk op- 
pidum primum, deinde Moscuam communistarum iussu delatum esset et 
in quodam privato musei loco repositum, Nos sacras Beati reliquias recu- 
perare potuimus, et illae, maximis difficultatibus, in itinere potissimum, 
feliciter superatis, in Urbem, in Palatium Apostolicum Vaticanum die 
secunda Novembris anno millesimo nongentesimo vicesimo tertio, trans- 
latae sunt et, Maio mense insequentis anni in Farnesiano Ss. Nominis 
Iesu templo publicae christifidelium venerationi propositae, usque dum, 
uti Nostris et Polonum praecipue in votis est, Poloniam, cuius peculia- 
rem patronum Andreas se ipse protulit, referri poterunt. 

Interea magis in dies invalescebat erga novensilem Beatum fidelium 
pietas ac fervor; cumque nova alia, eius interventu implorato, a Deo 
dicerentur patrata prodigia, plurimae enixaeque, S. R. E. Cardinalibus 
et Episcopis non paucis, atque primi ordinis viris praeeuntibus, preces 
porrectae sunt tum s. m. Benedicto Papae Quintodecimo, Decessori 
Nostro, tum Nobis ipsis, ut Causa resumeretur ad Beati Andreae Cano- 
nizationem obtinendam. Nos vero, lubenti animo huiusmodi preces exci- 
pientes, die vicesima tertia Iulii mensis, anno millesimo nongentesimo 
vicesimo quarto reassumptionis Causae commissionem propria manu 
signavimus. Bina itaque proposita sunt miracula, super quibus apostolici 
instructi processus, quorum iuridica forma post institutam de his disce- 
ptationem valida recognita est. ; 

Prior mira sanatio in urbe Krynica in Archidiocesi Cracoviensi 
die tertia Septembris mensis anno millesimo nongentesimo vigesimo 
secundo evenit. 

Idae Henricae Turnau viduae Kopecka, annos natae quadraginta sex, 
ob osteomalaciae morbum roentgenianorum radiorum curatio fuit adhi- 
bita. Exinde graves ustiones in abdomine est passa. Altera ex his in quin- 
decim et duodecim centimetra protendebatur, altera vero aliquantulo mi- 
nus. Hae ustiones foetida saniemque manantia ulcera genuerunt, quae 
insanabilia, nisi quoque mortifera, a medicis sunt habita. Particula de 
B. Andreae Bobola reliquiis corpori apposita, eoque invocato, Ida statim 
ita convaluit, ut sine impedimento et infirmae sorori curas adhibere et 
Ecclesiam adire valuerit. Inspecto speculi ope abdomine nullum amplius 
uleus vidit, manibus autem sensit ulcerum loca pelle contecta; id quod 
et medicus a curatione ita fuisse de visu comprobavit. Idem medicus, 
atque periti a S. Rituum Congregatione deputati, sanationem hanc na- 
turae vires excedere edixerunt. 

Altera sanatio in alma hac Urbe die trigesima Decembris anno mille- 
simo nongentesimo trigesimo tertio contigit. 

Soror Aloisia Dobrzyiska, e Congregatione Servarum Mariae V. Im- 
maculatae, acuta pancreatite, aliis morbosis stipata symptomatibus, labo- 
rabat, a qua non aliter, nisi forte per chirurgicum ferrum, sanari potuis- 
set, uti medicus a curatione pluresque a SS. Rituum Congregatione 
delecti periti, collegialiter quoque coacti, pluribus etiam perspectis ra- 
diographiis. edocent. Ferventes a consororibus aliisque ad B. Andreae 
patrocinium implorandum effusae sunt preces. Die vigesima nona Decem- 
bris morbus in sua gravitate saeviebat; die insequenti de sua malignitate 
adeo remiserat, ut periti omnes sanationem iam tunc evenisse consen- 
serint. 

De utraque hac prodigiosa sanatione districtio iudicio ad iuris trami- 
tem disceptatum est, ac tandem die quinta et vicesima mensis Aprilis, 
praeterito anno, ad Nos advocatis dilectis Filiis Nostris Cardinalibus 
Camillo Laurenti, SS. Ritum Congregationis Praefecto, et Petro Segura 
y Saenz, nec non dilectis Filiis Alfonso Carinci, eiusdem Congregationis 
a Secretis, ac Salvatore Natucci, S. Fidei Promotore Generali, sollemni- 
ter ediximus: « Constare de duobus miraculis, Beato Andrea Bobola in- 
tercedente a Deo patratis, scilicet, de instantanea perfectaque sanatione 
tum Idae Kopecka a gravi ustione radiorum X, cum Sororis Aloisiae 
Dobrzynska ab acuta pancreatite. 

Ad nobilem autem huius Causae exitum unum deerat excutiendum 
dubium, an, videlicet, stante duorum miraculorum approbatione, tuto 
procedi posset ad sollemnem B. Andreae Canonizationem. Quod dubium 
die undecima mensis Maii eiusdem anni in Generali Congregatione coram 
Nobis in Palatio Apostolico Arcis Gandulphi, Raphaél Carolus, S. R. E. 
Presbyter Cardinalis Rossi, nomine et vice praefati Cardinalis Petri 
Segura y Saenz, disceptandum proposuit, et omnes qui aderant tum 
Patres Cardinales, tum Officiales, Praelati et Consultores in affirmati- 
vum responsum unanimiter concesserunt. Nos tamen sententiam No- 
stram pandere die decima sexta eiusdem mensis statuimus. Qua die, 
praefatis Cardinalibus Camillo Laurenti et Petro Segura y Saenz, atque 
Alfonso Carinci et Salvatore Natucci ad Nos arcessitis, sacroque Eucha- 
ristico sacrificio pientissime litato, sollemniter declaravimus T'uto pro- 
cedi posse ad sollemnem B. Andreae Bobola Canonizationem. 

Quibus omnibus rite peractis, ut in re tam gravi sapientissimus a De- 
cessoribus Nostris constitutus servaretur ordo, primum quidem venera- 
biles Fratres Nostros S. R. E. Cardinales in Consistorium secretum, die 
septima decima Martii huius anni, apud Nos convocavimus; in quo 
dilectus Filius Noster Camillus Cardinalis Laurenti sermonem habuit 
de vita, martyrio et de miraculis B. Andreae Bobola, nec non de vita 

et miraculis B. Ioannis Leonardi, Confessoris, Sacerdotis, Fundatoris 
Ordinis Clericorum Regularium a Matre Dei atque B. Salvatoris ab 
Horta, Confessoris, Laici professi Ordinis Fratrum Minorum; ac recen- 
suit acta, quae in Causis eorumdem Beatorum Beatificationis et Cano- 
nizationis SS. Rituum Congregatio, praevio accurato examine, admit- 
tenda ac probanda duxerat. Qua relatione expleta, Nos Patrum Cardi- 
nalium singillatim suffragia exquisivimus; singulique iidem Cardinales 
suam Nobis aperuerunt sententiam. Consistorio secreto absoluto, rite 
celebratum est consistorium publicum in quo pro eorumdem Beatorum 
Canonizatione sollemnis peroratio per dilectos Filios Consistorialis Aulae 
Advocatos habita est; pro B. autem Andrea Bobola dilectus Filius Phi- 
lippus Re perorationem diserte peregit. 

Nos vero quod expostulatum est grato animo complectentes nihil 
antiquius fassi sumus habere, quam ut evangelicae virtutis heroes ita in 
sua luce ponantur, ut quotquot sunt militantis Ecclesiae filii, eorum 
intuentes sanctitudinis fulgorem, in trepidis afflictisque huius vitae sola- 
cium, in arduo christianae perfectionis certamine invitamentum, in omne 
genus necessitatibus aurilium habeant ac praeterea ex horum Caelitum 
egregie sanctissimeque gestis, omnium admirationi imitationique pro- 
positis, hoc vel loculentius enitere diximus, quod in praesenti rerum gra- 
vitate spem Nostram, Dei innixam pollicitationibus, acuit ac roborat; 
illos idcireo praeclaros Caelites exoptare sanctitafis decorare infula; 
sed tamen nihil velle ex iis desiderari rebus rationibusque, quibus Apo- 
stolica Sedes, ex peculiari more institutoque suo, graves huiusmodi 
causas expedire solet. Quapropter non ante inviolabile auctoritatis 
Nostrae oraculum laturos, quam in consistorio semipublico, quod vocant, 
tum iterum 8. R. E. Cardinalium, tum omnium quotquot in Urbe adfu- 
turi sint Patriarchae, Archiepiscopi, Episcopi et Abbates nullius sen- 
tentiam exquisierimus. 

Interea singulis eorum reddendos iussimus legitimos commentarios, 
in quibus Beatorum illorum Andreae Bobola, Ioannis Leonardi et Sal- 
vatoris ab Horta vitae curriculum, egregie gesta, ac patrata a Deo eorum 
deprecatione miracula breviter descripta essent, et acta omnia in eorum- 
dem Beatorum Canonizationis Causis notata. Omnes igitur Patres Car- 
dinales et Antistites illos, ad Nos die trigesima prima proxime elapsi 
mensis Martii in Consistorio semipublico convocatos, allocuti sumus et 
singulorum sententiam exquisivimus, quid de supremis sanctitatis hono- 
ribus Beatis illis decernendis sentirent. Quum vero, exceptis adstantium 
suffragiis, omnes cum Nostra convenire sententia grato animo novisse- 
mus, proxima die sollemni Paschatis, decima septima nempe mensis 

Aprilis, in Petriana Basilica triplicem una simul Canonizationem pera- 
gere decrevimus. Interea vero Deum Nobiscum rogare omnes adhortati 
sumus, ut id laboranti Ecclesiae, iis potissimum nationibus novo hoc 
afficiendis decore, faustum, felix fortunatumque sit. 

De quibus omnibus ut publicum conficerent instrumentum, dilectis 
filiis adstantibus Protonotariis Apostolicis mandavimus. 

Quum autem auspicatissima a Nobis praestituta dies trinae huic 
Canonizationi celebrandae advenerit, universi tum saecularis cum regu- 
laris cleri ordines, Romanae Curiae Praesules et Officiales necnon vene- 
rabiles Fratres Abbates, Episcopi, Archiepiscopi et Patriarchae, atque 
S. R. E. Patres Cardinales in Vaticanam Basilicam, innumeris resplen- 
dentem lycnis ac splendido ornatam apparatu, maximaque christifidelium 
stipatam frequentia, quos inter plurimi ex Hispania ac Polonia ac plura 
Puellarum Actionis Catholicae millia, solemni pompa una Nobiscum in- 
gressi sunt; Nos autem ad Cathedram Nostram porreximus ibique se- 
dimus. 

Porro dilectus Filius Noster Camillus Cardinalis Laurenti, Sacrae 
Congregationis Rituum Praefectus, trinae huic Canonizationi praepo- 
situs, per dilectum Filium Augustum Milani, Consistorialis Aulae Ad- 
vocatum, instanter prius, instantius dein ac instantissime a Nobis expo- 
stulavit, ut Beati Caelites Andreas Bobola, Ioannes Leonardi et Sal- 
vator ab Horta in Sanctorum album per certum oraculum Nostrum 
describerentur. Nos vero, cum tanti ponderis causa ageretur, ad hoc 
pervenire noluimus, nisi prius supplices ab omnibus Deo preces admove- 
rentur, patrocinio interposito Deiparae Virginis totiusque Curiae cae- 
lestis, ut a Paraclito Spiritu supernae lucis copia Nostrae menti afful- 
geret. Quod quidem ab adstantibus omnibus ferventissime actum est. 

Tum demum, omnibus quidem stantibus, Nos vero in Cathedra se- 
dentes, de plenitudine Apostolicae potestatis, sollemniter sic pronun- 
ciavimus : Ad honorem Sanctae et Individuae Trinitatis, ad exaltationem 
Fidei Catholicae et Christianae Religionis augmentum, auctoritate Do- 
mini Nostri Iesu Christi, Beatorwm Apostolorum Petri et Pauli ac 
Nostra, matura deliberatione prachabita, et divina ope saepius implo- 
rata, ac de venerabilium I'ratrum Nostrorum S. R. E. Cardinalium, Pa- 
triarcharum, Archiepiscoporum et Episcoporum in Urbe existentium 
consilio; Beatos Andream Bobola Martyrem, Ioannem Leonardi et Sal- 
vatorem ab Horta, Sanctos esse decernimus et definimus, ac Sanctorum 
catalogo adscribimus, statuentes ab Ecclesia Universali illorum memo- 
riam quolibet anno die eorum natali, nempe Andreae Bobola die decima 
sexta Maii, inter Sanctos Martyres, Ioannis Leonardi die nona Octobris, 

et Salvatoris ab Horta die decima octava Martii, inter Sanctos Confes- 
sores non Pontifices pia devotione recoli debere. In Nomine Patris et 
Filii et Spiritus Sancti. Amen. 

Qua canonizationis formula a Nobis edita, precibus annuentes dilecti 
Filii Nostri quem supra memoravimus Camilli Laurenti per praedictum 
Augustum Milani Nobis porrectis, Decretales hasce Litteras confici expe- 
dirique iussimus et de hac ipsa trina canonizatione publicum instrumen- 
tum Protonotariis Apostolicis exarandum mandavimus. Gratias deinde 
omnipotenti Deo ob tantum beneficium devote peragentes, hymnum 7'e 
Deum, quem Nos praecinuimus, omnes gaudio exsilientes decantaverunt. 
Primum deinde novensilium Sanctorum patrocinio invocato, Nos homilia 
populum allocuti sumus in qua « Haec est dies, inquimus, quam fecit 
Dominus, exultemus et laetemur-in ea. Hodie Christus Dominus, devicta 
morte, aeternitatis nobis aditum reseravit; hodie militans Ecclesia 
triumphantis Ecclesiae gaudia effusiore laetitia participat, quod tres 
e suis civibus, divini Redemptoris vestigia secuti, sanctitudinis sempi- 
ternaeque beatitatis compotes inerranti iudicio consecrantur. 

Breve deinde de singulis Sanctis illis praeconium teximus, eorum 
virtutum laudes recolentes, ut ad ipsorum egregie gesta pro viribus imi- 
tanda incendamur: ac tandem verba quae sequuntur in fine adiecimus. 
quae in Nostris hisce Litteris iterare collubet Nobis: « 7'ribus in his Cae- 
litibus peculiaris videtur Nobis providentissimus Deus benevolentiae de- 
disse pignus; quandoquidem tidem — populis in praesens tanto rerum 
discrimine turbatis — novam Ecclesiae portendunt meliorum temporum 
spem. Quorum Caelitum alterum, Poloniae decus, christiani Orientis et 
Occidentis unitatem suis precibus imploraturum confidimus, in cuius 
finibus ipse martyrii palmam promeruit; alterum catholicae Hispaniae, 
pace tandem concordiaque redintegrata, vigentiora christianae vitae 
opera conciliaturum; alterum denique sacris Missionalium expeditionibus 
uberiora usque incrementa deprecaturum, quas ipsemet indefaticabili 
studio suasit atque provexit. Benignissime iidem patriam quisque suam 
respiciant; suaque tutela efficiant ut, — errorum colluvione prohibita, 
quae ima Civitatis fundamenta subruens atque corrumpens, populos in 
barbariem veterem detrudere conatur — nostra quoque aetate eaedem 
Nationes validissima exstent catholicae religionis civilisque cultus pro- 
pugnacula. Itemque Ecclesiam universam benevolenti vultu respiciant, 
atque una simul comprecando a Deo impetrent, ut eius ductu e praesen- 
tibus tempestatibus victrix emergens, novos agat triumphos, omnesque 
gentes ad unum Iesu Christi ovile feliciter reducat. Amen ». 

Qua homilia a Nobis habita, apostolicam benedictionem et plenariam 

admissorum indulgentiam adstantibus peramanter impertivimus atque 
post pontificale Sacrum, quod venerabilis Frater Noster Ianuarius 
S. R. E. Cardinalis Granito Pignatelli di Belmonte, Episcopus Ostiensis 
et Albanensis, Sacrique Collegii Decanus, rite persolvit, e superiori 
podio S. Petri plateam prospiciente sollemnem immenso adstanti populo, 
nec non Urbi et Orbi, benedictionem ac plenariam indulgentiam iterum 
impertivimus. 

Praeclara itaque novensilis Sancti Andreae Bobola Apostolicis his 
Decretalibus Litteris consecrata memoria, omnibus quae inspicienda 
erant bene perpensis, certa scientia, omnia et singula quae supra me- 
moravimus, de apostolicae potestatis plenitudine iterum confirmamus, 
roboramus, statuimus, decernimus universaeque Ecclesiae Catholicae 
denunciamus. Mandamus insuper ut earumdem Litterarum transumptis, 
etiam impressis, manu tamen alicuius Notarii Apostolici subscriptis et 
sigillo munitis, eadem prorsus habeatur fides, quae, hisce praesentibus 
haberetur, si ipsaemet exhibitae vel ostensae forent. Si quis vero Decre- 
tales has Litteras Nostras definitionis, decreti, adscriptionis, mandati, 
statuti et voluntati Nostrae infringere vel eis ausu temerario, quod 
Deus avertat, contraire aut attentare praesumpserit, indignationem om- 
nipotentis Dei ac beatorum Apostolorum Petri et Pauli se noverit incur- 
surum. 

Datum Romae apud Sanctum Petrum, anno Domini millesimo 
nongentesimo trigesimo octavo, die decima septima mensis Aprilis, Do- 
minica Resurrectionis D. N. I. C., Pontificatus Nostri anno decimo 
septimo. 

Ego PIUS, Catholicae Ecclesiae Episcopus. 


Ego Episcopus Ostiensis et Albanensis Cardinalis GRANITO 
PIGNATELLI DI BELMONTE, Decanus Sacri Collegii. 

3 Ego Donatus Episcopus Sabinensis et Mandelensis Cardinalis SBArR- 
RETTI. 

4 Ego Fr. THomas Pius, Ord. Praed., Episcopus Portuensis et S. Ru- 
finae Cardinalis BoGGIANI, Cancellarius S. R. E. 
#8 Ego Henricus Episcopus Veliternus Cardinalis GASPARRI. 
#8 Ego Franciscus Episcopus Tusculanus Cardinalis MARCHETTI SEL- 
VAGGIANI. 
$4 Ego ANGELUS MariA Episcopus Praenestinus Cardinalis Do.ct. 
Ego ALEXANDER tituli S. Mariae in Cosmedin Presbyter Cardinalis 
VERDE. 
Ego LAURENTIUS tituli S. Pancratii Presbyter Cardinalis Lauri, Pae- 
nitentiarius Maior. 
Ego Evucentus tituli SS. Ioannis et Pauli Presbyter Cardinalis Pa- 
CELLI. 
Ego Fr. RaPpHa&L CaroLus tituli S. Praxedis Presbyter Cardinalis 
Rosst. 
Ego Perrvus tituli S. Crucis in Hierusalem Presbyter Cardinalis Fu- 
MASONI BIONDI. 
Ego Frippricus tituli S. Mariae de Victoria Presbyter Cardinalis 
TEDESCHINI, Datarius. 
Ego Carouus tituli S. Bartholomaei ad Insulam Presbyter Cardi- 
nalis 
Ego HEnricus tituli S. Mariae Novae Presbyter Cardinalis SIBILIA. 
Ego Franciscus tituli S. Caeciliae Presbyter Cardinalis MARMAGGI. 
Ego ALOIsIus tituli S. Pudentianae Presbyter Cardinalis MAGLIONB. 
Ego Caro.us tituli S. Laurentii in Lucina Presbyter Cardinalis Cre- 
MONESI. 
Ego Petrus, S. I., tituli S. Angeli in Foro Piscario Presbyter Cardi- 
nalis Borrto. 
Ego EUGENIUS tituli Ss. Viti, Modesti et Crescentiae Presbyter Car- 
dinalis TISSERANT. 
Ego H®RMENEGILDUS tituli S. Laurentii in Panisperna Presbyter Var- 
dinalis PBLLBGRINETTI. 
Ego IosepH tituli S. Mariae in Via Lata Presbyter Cardinalis P1z- 
ZARDO. 

Ego CAMILLUS Protodiaconus S. Mariae in Domnica Cardinalis Cac- 
CIA DOMINIONI. 


Ego Nicoxaus 8. Nicolai in Carcere Tulliano Diaconus Cardinalis 
CANALI. 


Ego Dominicus S. Apollinaris Diaconus Cardinalis Jorio. 


Ego Vincentius Ss. Cosmae et Damiani Diaconus Cardinalis LA 
PUMA. 


Ego Fripericus S. Mariae in Aquiro Diaconus Cardinalis CaTrant. 
Ego Maximus S. Mariae in Porticu Diaconus Cardinalis MASssIMI. 
Ego Dominicus S. Caesarei in Palatio Diaconus Cardinalis MARIANI. 


Ego Ioannes 8S. Georgii in Velabro Diaconus Card. MERCATI. 


Fr. TH. PIUS, O. P., Card. BOGGIANI CAROLUS Card. SALOTTI 
Cancellarius 8S. R. EB. S. R. C. Praefectus 


Ioseph Wilpert, Decanus Collegii Proton. Apost. 
Ludovicus Kaas, Proton. A post. 


Can. Alfridus Liberati, Canc. Apost. Adiutor a studiis. 


EXPEDITA ex ARCE GANDULPHI 
die vigesima secunda mensis Octobris, anno decimo septimo 
Alfridus Marini, Plumbator. 


Dominicus Francini, Script. Apestolicus. 


Reg. in Canc. Ap., vol. LIX, n. 46 -- Al. Trussardi, @ tabulario. 


II 


BEATO IOANNI LEONARDI, CLERICORUM REGULARIUM MATRIS DEI CONGREGATIO- 
NIS FUNDATORI, SANCTORUM HONORES DECERNUNTUR. 


PIUS EPISCOPUS 
SERVUS SERVORUM DEI 
AD PERPETUAM REI MBMORIAM 


Sanctorum Mater Ecclesia gaudet nova semper sanctitatis lumina 
in domo Dei accendere eaque super candelabrum ponere ad exemplar 
et solacium iustorum, qui, suam cum Christo crucem laeti portantes, im- 
piorum hominum ludibria et aliquando tormenta quoque forti animo 

perferunt. Hodie quidem quam maxime necesse est fideles omnes, in 
primis sacerdotes, apostolico zelo ardescere, ut dominicus grex, tot tan- 
tisque insidiosis deceptus erroribus et mundanis adlectus vanitatibus, ad 
salutaria pascua reducatur. 

Divinum hune ignem in suo corde aluit humilis Dei Servus Ioannes 
Leonardi Sacerdos, illumque longe lateque in Italia et in hac ipsa Urbe 
diffudit, sexto decimo saeculo, non uno nomine saeculo nostro, ob innu- 
meros quibus inficiabatur turbulentos errores atque subdolas haereses, 
simillimo. Nos vero benignissimo Domino Nostro Iesu Christo, cuius 
vices licet immerito in terris gerimus, ex imo corde grates agimus, quod 
inter quotidianas sollicitudines doloresque non mediocres ad supremos 
Caelitum honores Nobis hodie evehere concessit Beatum Ioannem Leo- 
nardi, qui, ardentissimo domus Dei zelo accensus, Philippi Nerii, magni 
Urbis Apostoli, vestigia persequutus, in cleri populique vitam sacro- 
sancti Tridentini Concilii reformatorem spiritum assidue transfundere 
nisus est et per regularem Clericorum a se familiam institutam in poste- 
ritatem adhuc transfundit. Decimi ille, quod est dioecesis Lucensis oppi- 
dulum, anno millesimo quingentesimo quadragesimo tertio natus, pueri- 
tiam et adulescentiam innocenter transegit, eximiae virtutis coaequalibus 
praelucens exemplo. Sex et viginti annos natus ad clericalem militiam 
a Deo vocatus, inter pueros publicas scholas frequentare non erubuit, ut 
humaniores litteras addisceret; deinde per quatuor annos ad philosophicas 
ac theologicas disciplinas tam sedulo incubuit, ut dignus visus sit qui 
ad sacros ordines promoveretur. Sacrum primum autem litavit Lucae 
anno millesimo quingentesimo septuagesimo tertio, die Epiphaniae 
Domini dicata. 

Sacerdotio auctus, probe noscens in Lucensi quoque civitate, sicati 
passim alibi per ea tempora, valde corruptos esse mores et, accedentibus 
civilibus odiis vulgatisque ab Ochino aliisque haeresiarchis erroribus, una 
cum morum collapsu fidem etiam et pietatem non parum frigescere, 
aeternae proximi salutis studiosissimus, gravissima concionatoris et 
confessarii munera tanto animi ardore obivit, ac tam uberi animarum 
fructu, ut eum cum maximis saeculi illius apostolis comparari fas sit. 
Permagni autem habebat teneros puerorum animos, antequam vitia 
inolescerent, christianis praeceptis imbuere; vagos idcirco horum greges 
undique in ecclesiam accitos, sacrae doctrinae rudimenta docere coepit; 
iuvenes quin etiam delectos operi admovit, et ita Societatem a Doctrina 
Christiana primum Lucae instituit. Anno autem millesimo quingente- 
simo septuagesimo quarto novae Clericorum familiae fundamenta iecit, 
eamque a Sanctissima Dei Matre, quam tenerrimo prosequebatur amore, 

nuncupavit. Illa porro auctoris sui menti votisque respondens, uberrimos 
brevi tempore fructus edidit; per ipsius igitur apostolicos labores in 
Lucensi urbe refloruisse visa est primaeva christianorum disciplina. Sed 
vaferrimus humani generis hostis, tot sibi extorqueri praedas acerbe 
ferens, contra enascentem et in dies succrescentem societatem eiusque 
potissimum conditorem turbulentissimam excitavit tempestatem tum 
ex nonnullorum Lucae procerum parte, qui nihil non sunt moliti ut illam 
saevissimis insectationibus radicitus subverterent, tum ex aliquot ipso- 
rum sodalium parte, qui, gravibus excitatis dissensionibus, filios a pa- 
rente divellere conati sunt. Septies Ioanni intentatae necis periculum 
imminuit, neque illi defuit calumniarum amaritudo, quibus eius adver- 
sarii ecclesiasticos praepositos circumvenire ipsique Summo Pontifici 
eum in suspicionem adducere ausi sint. 

Ioannes vero, Dei tantum fretus auxilio, et Jubenti animo ferens 
quidlibet ucerbitatis pro Christi nomine pati, in tanta calamitate perfe- 
renda miram per plurimos annos exhibuit firmitatem et patientiam, ac 
tandem caritate maxime et lenitate infensissimos sui sodalicii osores 
non solum domuit, sed sibi plures amicos quoque reddidit. Interea, 
sedato turbine, a fel. rec. Gregorio Tertiodecimo, Praedecessore Nostro, 
benignissime Romae exceptus, suae Congregationis confirmationem im- 
petravit. eiusque constitutiones Clemens Octavus, et ipse Antecessor 
Noster, Apostolicis Litteris Ex quo, tertiadecima die mensis Octobris, 
anno millesimo quingentesimo nonagesimo quinto datis, adprobavit et 
ordinem insignibus cumulatum beneficiis sub peculiari S. Sedis pro- 
tectione perpetuo esse permansurum decrevit. 

Romae degens Ioannes arctam cum Sancto Philippo Nerio necessi- 
tudinem contraxit illumque suae conscientiae moderatorem voluit: eius 
ope anno millesimo quingentesimo undenonagesimo suum cum aliquot 
iuvenibus sociis apud se studiorum causa advocatis in venerabili domo, 
S. Hieronymi a Caritate vulgo nuncupata, domicilium fixit, multos et 
graves pro Dei gloria et animarum salute labores suscipere non recu- 
savit et S. Philippi, qui eum adhuc viventem sanctum appellare non 
dubitavit, se inter Romanos socium dedit apostolatus. 

Interea tum Sancta Sedes tum plures Sacrorum Antistites, cognita 
ipsius in arduis susceptis negotiis alacritate, illisque tractandis confi- 
ciendisque dexteritate, ad graves relevandas componendasque quaestio- 
nes eum adhibuerunt: ita Summi Pontificis auctoritate fultus, difficilli- 
mam inter Nolanum Episcopum et Procerem Neapolitanum rem com- 
posuit, Congregationem Montis Virginis aliasque religiosas familias 
reformandas suscepit, nec ullis curis neque molestiis periculisque deter- 

ritus est, quin commisso sibi muneri magna cum omnium utilitate et 
assensu satisfaceret. 

Suum autem suique instituti inter rudes et agrestes potissimum 
homines apostolatum, quem hucusque impenso gessit studio, ad pluri- 
inas in dissitis regionibus gentes adhuc Evangelii lumine carentes secum 
animo cogitabat extendere, sed divinae acquievit voluntati, quam a 
S. Philippo Nerio intellexit, se nempe suumque ordinem ad Italiae prae- 
cipue populus evangelizandos et in fide roborandos vocari. Attamen ali- 
quam infidelibus opem afferre voluit, quod quidem maxime in Servi Dei 
laudem vertere videtur. Initis itaque cum cl. m. Ioanne Baptista Vives 
Praesule, catholicae rei et ipso studiosissimo, consiliis, presbyterorum 
collegium Romae instituit, quibus id unum esset propositum delectos iu- 
venes, ex universi catholici orbis nationibus advocatos, sacris disciplinis 
instituere et erudire, inter infideles deinde suae nationis populos mitten- 
dos ad catholicum nomen prolatandum. Quae quidem prima fuit origo 
Collegii Urbani de Propaganda Fide quod a Romanis Pontificibus Ante- 
cessoribus Nostris et a Nobis ipsis impensa curisque innumeri amplifica- 
tum, ad nobilissimum ac saluberrimum suum finem consequendum quam 
maxime inservit. 

Tot inter tantasque sacri ministerii curas, et opera, quibus explendis 
Dei Famulus ullam fere sibi quietis partem neque diurnae neque noctur- 
hae permittebat, plures de re dogmatica, exegetica, morali conscripsit 
libros, quorum aliquot tantummodo, sed cuilibet hominum conditioni 
et statui accommodatissimi et animarum saluti perutiles, in vulgus 
editi sunt. 

Laborum tandem magis quam annorum pondere fractus, virtutum 
omnium copia et sanctitatis fama conspicuus, atque non paucis quoque 
miraculis clarus, Romae, in domo Sanctae Mariae in Porticu, nuper 
viae ampliandae causa diruta, in quam suae Congregationis paucos ante 
annos sedem transtulit, in cinere et cilicio, placidissime in Domino 
obdormivit, nona die Octobris mensis, anno a Christo nato millesimo 
sexcentesimo nono. 

Emortuum corpus, in ecclesia illa expositum, ibique, post sollemnia 
parentalia magna cum populi romani frequentia celebrata, tumulatum 
fuit, indeque anno millesimo sexcentesimo sexagesimo secundo in novam 
ecclesiam S. Mariae in Porticu, vulgo in Campitelli, translatum est ibique 
conditum. 

De Servi Dei sanctitatis fama, quam ille adhuc vivens iure meritoque 
sibi conciliaverat, post beatissimum eius exitum, accedentibus prae- 
sertim haud paucis prodigiosis morborum sanationibus, Servi Dei no- 

mine invocato, a Deo uti ferebatur impetratis, ita increbuit, ut de 
Caelitum honoribus eidem tribuendis cogitatum sit. Iudicialibus igitur 
requisitis actis rite praemissis, apud Sacram Rituum Congregationem 
de Famuli Dei beatificatione et canonizatione causa agitari coepta est 
et anno millesimo septingentesimo quinquagesimo sexto, die septima et 
vicesima Decembris mensis, fel. rec. Benedictus Quartusdecimus de 
venerabilis Ioannis Leonardi virtutibus in gradu heroico exercitis con- 
stare decrevit. 

Bina deinde, post tamen longum temporis spatium, perstricte discussa 
sunt miracula, tertio vero ob praecipuas ac extraordinarias circumstan- 
tias in hanc Causam concurrentes a s. m. Leone Pp. Duodecimo rite 
dispensato, quae, venerabilis Servi Dei ope implorata, a Deo patrata 
dicebantur; quorum alterum, de subita nempe perfectaque sanatione 
Mariae Angelae Alcisi a diuturno desperatoque aneurysmate in prae- 
cordiis, Decreto anno millesimo octingentesimo trigesimo secundo a 
s. m. Gregorio Sextodecimo die decima sexta Decembris edito, adpro- 
batum est; alterum vero, de instantanea perfectaque sanatione Fran- 
cisci Mariae Febei a gangraena spontanea livescentibus notata stigma- 
tibus, quod Decreto anno millesimo octingentesimo sexagesimo primo, 
die quinta Februarii s. m. Pius Papa Nonus yerum prodigium edixit. 
Paullo vero post, die nempe nona Iulii eodem anno, praemisso, uti de 
more, Decreto, quod de tuto dicitur, per Apostolicas Litteras Venera- 
bilem Dei Famulum Ioannem Leonardi Beatum declaravit; et Beatifi- 
cationis sollemnia insequentis mensis Novembris die decima in Patriar- 
chali Basilica Vaticana maximo cum apparatu et populi frequentia 
celebrata sunt. 

Exinde fidelium erga novensilem Beatum pietas ac devotio magis 
in dies augebatur, atque Romae praesertim ad eius sepulcrum vehemen- 
tiores porrigebantur preces ac debitae pro beneficiis acceptis grates per- 
solvebantur. Quibus cum quaedam perinsignes eius intercessione acces- 
sissent sanationes, quae certos miraculi characteres habere viderentur, 
iustus Nobis et Sedi Apostolicae petitiones obtulerunt non solum Con- 
gregationis Clericorum Regularium a Matre Dei moderatores et sodales, 
sed plures quoque Sacrorum Antistites, in primis venerabilis Frater 
Noster Franciscus 8. R. E. Cardinalis Marchetti Selvaggiani, Noster 
Urbis Vicarius, et venerabilis Frater Antonius Torrini, Archiepiscopus 
Luecanus, ut Beati illius Causa apud Sacram Rituum Congregationem 
resumeretur. 

Quibus precibus Nos lubenti animo annuentes, die tertia Februarii 

mensis anno millesimo nongentesimo trigesimo quarto reassumptionis 
causae Commissionem manu Nostra signavimus. 

Instructi sunt itaque super assertis novis miraculis Processus Apo- 
stolici, duoque prodigia Sanctae Sedis indicio ad Canonizationem asse- 
quendam sunt proposita. 

Mira sanatio priori loco discussa sacerdotem Ianuarium Nappi, 
S. Tryphonis in oppido Marzano dioecesis Nolanae Parochum, respicit. 
Is pluribus ab annis varicoso ulcere in sinistro crure molestissime vexa- 
batur, quod, etsi plures consulti medici et varia adhibita sunt medi- 
camenta, insanabile evasit. Verum quodam vespere Septembris mensis 
anno millesimo nongentesimo trigesimo primo sacerdos ille, animo de- 
missus, doloris pertaesus et quietem ad quam cogebatur fastidiens, 
Reati Ioannis ope ferventissime invocata et ad infirmum arctum eius 
imagine apposita, ulcus, ad cicatricem noctu perductum, sequenti mane 
perfecte sanatum invenit, numquam exinde renovatum. 

Altera sanatio in puero Victorio, Aloisii Lamberti filio, Neapoli, 
anno millesimo nongentesimo vigesimo sexto evenit. Puer iste, nondum 
trimulus, die ultima Ianuarii mensis hoc anno, gravissima osteomyelite 
phlegmonosa septica correptus est. Cum nihil profuisset chirurgica sectio 
morbusque in peius rueret, parentes et consanguinei, qui ab ipso morbi 
initio Beati Ioannis Leonardi patrocinium invocaverant, supplices gemi- 
nabant preces; neque incassum felicique sane exitu. Dum enim nona die 
Februarii medici, qui in consilium convenerant, nullam superesse sana- 
tionis spem edixerunt, puerulusque fere in eo erat ut animam exhalaret, 
postridie mane ab ipsis medicis sanatus inventus est, qui una cum tribus 
aliis peritis ex officio advocatis miraculum conelamarunt. 

De utraque hac mira sanatione ter, uti de iure, disceptatum est; ac 
demum a Nobis Decreto vicesima die mensis Februarii decurrentis anni 
edictum est: Constare de duobus miraculis, a Deo per Beati Loannis 
Leonardi intercessionem patratis, nempe de instantanea perfectaque sana- 
tione tum Sacerdotis Ianuarii Nappi ab ulcere varicoso cruris sinistri, 
cum pueri Victorii Lamberti ab osteomyelite phlegmonosa septica femo- 
ris sinistri. 

Deinceps, generali coetu coram Nobis die subsequentis mensis Martii 
octava convocato, Causae Ponente seu Relatore dilecto Filio Nostro 
S. R. E. Cardinale Raphaéle Carolo Rossi, dubium propositum est discu- 
tiendum: An, stante approbatione duorum miraculorum, post indul- 
tam Beato Ioanni Leonardi ab Apostolica Sede venerationem, tuto 
procedi possit ad sollemnem ipsius Canonizationem. Unanimi vero tum 

-Patrum Cardinalium tum Praelatorum et Consultorum suffragio exce- 
pto, Nos, maius a Deo lumen impetraturi, sententiam Nostram ad 
proximam tertiadecimam diem, Dominicam secundam Quadragesimae 
edere distulimus. Qua die, ad Nos accitis dilectis Filiis Nostris Cardi- 
nalibus Camillo Laurenti, S. Rituum Congregationis Praefecto ac Ra- 
phaéle Carolo Rossi, Causae Ponente, atque dilectis Filiis Alfonso 
Carinci, eiusdem Congregationis a Secretis, et Salvatore Natucci, Fidei 
Promotore Generali, divino sacrificio sancte litato, solemniter ediximus : 
Tuto procedi posse ad B. Ioannis Leonardi Canonizationem. 

Quibus omnibus rite peractis, ut in re tanti momenti totus servaretur 
ordo ab Antecessoribus Nostris sapientissime constitutus, primum qui- 
dem venerabiles Fratres Nostros S. R. E. Cardinales in Consistorium 
secretum, die septima decima Martii huius anni, apud Nos convocavi- 
mus; in quo dilectus Filius Noster Camillus Cardinalis Laurenti sermo- 
nem habuit de vita, martyrio et de miraculis B. Andreae Bobola, Mar- 
tyris, Sacerdotis professi Societatis Iesu, nec non de vita et miraculis 
B. Ioannis Leonardi, Confessoris Sacerdotis, Fundatoris Congregationis 
Clericorum Regularium a Matre Dei et B. Salvatoris ab Horta, Confes- 
soris, Laici professi Ordinis Fratrum Minorum; ac recensuit acta, quae 
in Causis eorumdem Beatorum Beatificationis et Canonizationis Sacro- 
rum Rituum Congregatio, praevio accurato examine, admittenda ac 
probanda duxit. Qua relatione expleta, Nos Patrum Cardinalium sin- 
gillatim suffragia exquisivimus; singulique iidem Cardinales suam Nobis 
aperuerunt sententiam. 

Consistorio secreto absoluto, rite celebratum est consistorium publi- 
cum, in quo pro eorumdem Beatorum Canonizatione solemnis peroratio 
per dilectos filios Consistorialis Aulae Advocatos habita est; quam qui- 
dem perorationem pro B. Ioannis Leonardi Canonizatione illustris advo- 
catus Augustus Milani diserte peregit. . 

Nos autem, quod expostulatum est grato animo complectentes, nihil 
antiquius fassi sumus habere quam ut evangelicae virtutis heroes ita in 
sua luce ponantur, ut quotquot sunt militantis Ecclesiae filiit, eorum 
intuentes sanctitudinis fulgorem, in trepidis afflictisque huius vitae 
solucium, in arduo christianac perfectionis certamine invitamentum, in 
omne genus necessitatibus auxilium habeant: ac praeterea ex horum 
caelitum egregie sanctissimeque gestis, omnium admirationi imitatio- 
nique propositis, hoc vel loculentius enitere diximus, quod in praesenti 
rerum gravitate spem Nostram, Dei innizam pollicitationibus, acuit ac 
roborat; illos idcirco praeclaros Caelites exoptare sanctitatis decorare 

infula; sed tamen nihil velle ex iis desiderari rebus rationibusque, quibus 
Apostolica Sedes, ex peculiari more institutoque suo, graves huiusmodi 
causas expedire solet; quapropter non ante inviolabile auctoritatis No- 
strae oraculum laturos, quam in consistorio semipublico, quod vocant. 
S. R. E. Cardinalium, itemque omnium quotquot in Urbe adfuturi sint 
Patriarchae, Archiepiscopi, Episcopi et Abbates nullius, sententiam 
exquisierimus. 

Interea singulis eorum reddendos iussimus legitimos commentarivs, 
in quibus Beatorum illorum Andreae Bobola, Ioannis Leonardi et Sal- 
vatoris ab Horta vitae curriculum, egregie gesta ac patrata a Deo eorum 
deprecatione miracula, breviter descripta essent, et acta omnia in eorum- 
dem Beatorum canonizationis causis notata. 

Omnes igitur Patres Cardinales et Antistites illos, ad Nos die trige- 
sima prima proxime elapsi mensis Martii in Consistorio semipublico 
convocatos, allocuti sumus et singulorum sententiam exquisivimus, quid 
de supremis sanctitatis honoribus Beatis illis decernendis sentirent. 
Quum vero, exceptis adstantium suffragiis, omnes cum Nostra convenire 
sententia grato animo novissemus, proxima die sollemni Paschatis, de- 
cima septima nempe mensis Aprilis, in Petriana Basilica triplicem una 
simul canonizationem peragere decrevimus. Interea vero Deum Nobis- 
cum rogare omnes adhortati sumus, ut id laboranti Ecclesiae, iis potis- 
simum populis novo hoc afficiendis decore faustum, felix fortuna- 
tumque sit. 

De quibus omnibus ut publicum conficerent instrumentum, dilectis 
filiis adstantibus Protonotariis Apostolicis mandavimus. 

Cum autem auspicatissima a Nobis praestituta dies trinae huic Cano- 
nizationi celebrandae advenerit, universi tum saecularis cum regularis 
cleri ordines, Romanae Curiae Praesules et Officiales necnon venerabiles 
Fratres Abbates et Episcopi, Archiepiscopi et Patriarchae, atque Purpu- 
rati Patres Cardinales S. R. E. in Vaticanam Basilicam, innumeris 
lychnis resplendentem ac splendido ornatam apparatu, maximaque chri- 
stifidelium stipatam frequentia, quos inter plurimi ex Hispania ac Polo- 
nia ac plura Puellarum Actionis Catholicae millia, solemni pompa una 
Nobiscum ingressi sunt; Nos autem ad Cathedram Nostram perreximus 
ibique sedimus. 

Porro dilectus Filius Noster Camillus Cardinalis Laurenti, Sacrae 
Congregationi Rituum Praefectus, trinae huic Canonizationi praepo- 
situs, per dilectum filium Augustum Milani, Consistorialis Aulae Advo- 
catum, instanter prius, instantius dein et instantissime a Nobis expostu- 

lavit, ut Beati Caelites Andreas Bobola, Toannes Leonardi et Salvator 
ab Horta in Sanctorum album per certum oraculum Nostrum describe- 
rentur. Nos vero, cum tanti ponderis causa ageretur, ad hoc pervenire 
noluimus, nisi prius supplices ab omnibus Deo preces admoverentur, 
patrocinio interposito Deiparae Virginis totiusque Curiae caelestis, ut 
a Paraclito Spiritu Sancto supernae lucis copia Nostrae menti affulgeret. 
Quod quidem ab adstantibus omnibus ferventissime actum est. 

Tum, omnibus quidem stantibus, Nos vero in Cathedra sedentes, de 
plenitudine Apostolicae potestatis, sollemniter sic pronunciavimus: 
Ad honorem Sanctae et Individuae Trinitatis, ad exaltationem Fidei Ca- 
tholicae et Christianae Religionis augmentum, auctoritate Domini Nostri 
Tesu Christi, Beatorum Apostolorum Petri et Pauli ac Nostra, matura 
deliberatione praehabita et divina ope sacpius implorata, ac de vene- 
rabilium Fratrum Nostrorum 8S. R. FE. Cardinalium, Patriarcharum, 
Archiepiscoporum et Episcoporum in Urbe existentium consilio; Beatos 
Andream Bobola Martyrem, Ioannem Leonardi et Salvatorem ab Horta, 
Sanctos esse decernimus et definimus, ac Sanctorum catalogo adscri- 
bimus, statuentes ab Ecclesia Universali illorum memoriam quolibet 
anno die eorum natali, nempe Andreae Bobola die decima sexta Muaii, 
inter Sanctos Martyres, Ioannis Leonardi die nona Octobris, et Salva- 
toris ab Horta die decima octava Marti, inter Sanctos Confessores non 
Pontifices pia devotione recoli debere. In nomine Patris et Filii et Spi- 
ritus Sancti. Amen. 

Qua canonizationis formula a Nobis edita, precibus annuentes vene- 
rabilis, quem supra memoravimus, Camilli Cardinalis Laurenti Procu- 
ratoris per Augustum Milani Advocatum Nobis porrectis, Decretales 
hasce Litteras confici expedirique iussimus et de hac ipsa trina cano- 
nizatione publicum instrumentum Pretonotariis Apostolicis exarandum 
mandavimus. Gratias deinde omnipotenti Deo ob tantum beneficium 
devote peragentes, hymnum J'e Deum, quem Nos praecinvimus, omnes 
gaudio exsilientes decantaverunt. Primum deinde novensilium Sancto- 
rum patrocinio invocato, Nos homilia populum allocuti sumus, in qua 
« Haec est dies, inquimus, quam fecit Dominus: exultemus et laetemur 
in ea. Hodie Christus Dominus, devicta morte, aeternitatis nobis aditum 
reseravit; hodie militans Ecclesia triumphantis Ecclesiae gaudia effi- 
siore laetitia participat, quod tres e suis civibus, divini Redemptoris 
vestigia secuti, sanctitudinis sempiternaeque beatitatis compotes iner- 
runti iudicio consecrantur ». 

Breve deinde de singulis Sanctis illis praeconium teximus, eorum 

virtutum laudes recolentes, ut ad ipsorum egregie gesta pro viribus 
imitanda incendamur; ac tandem verba quae sequuntur in fine adiecimus, 
quaeque in Nostris hisce Litteris iterare collubet Nobis: « Tribus in his 
caelitibus peculiaris videtur Nobis Providentissimus Deus benevolentiae 
dedisse pignus; quandoquidem iidem — populis in praesens tanto rerum 
discrimine perturbatis — novam Ecclesiae portendunt meliorum tem po- 
rum spem. Quorum caelitum alterum, Poloniae decus, christiani Orien- 
lis et Occidentis unitatem suis precihus imploraturum confidimus, in 
cuius finibus ipse martyrii palmam promeruit; alterum catholicae Hispa- 
niae — pace tandem concordiaque redintegrata — vigentiora christianae 
vitae opera conciliaturum; alterum denique sacris Missionalium expedi- 
tronibus uberiora usque incrementa deprecaturum, quas ipsemet inde- 
faticabili studio suasit atque proverit. — Benignissime iidem patriam 
quisque suam respiciant; suaque tutela efficiant ut — errorum colluvione 
prohibita, quae ima Civitatis fundamenta subruens atque corrumpens, 
populos in barbariam veterem detrudere conatur — nostra quoque aetate 
eaedem Nationes validissima exstent catholicae religionis civilisque 
cultus propugnacula. Itemque Ecclesiam universam benevolenti vultu 
respiciant, atque una simul comprecando a Deo impetrent, ut eius ductu 
e praesentibus tempestatibus victrix emergens, novos agat triumphos, 
omnesque gentes ad unum Iesu Christi ovile feliciter reducat. Amen ». 

Qua homilia a Nobis habita apostolicam benedictionem et plenariam 
admissorum indulgentiam adstantibus peramanter impertivimus atque 
post pontificale Sacrum, quod Venerabilis Frater Noster Ianuarius 
S. R. E. Cardinalis Granito Pignatelli di Belmonte, Episcopus Ostiensis 
et Albanensis, Sacrique Collegii Decanus, rite persolvit, e superiori podio 
S. Petri, plateam prospiciente, sollemnem immenso adstanti populo, 
nec non Urbi et Orbi, benedictionem ac plenariam indulgentiam iterum 
impertivimus. 

Praeclara itaque novensilis Sancti Ioannis Leonardi Apostolicis his 
Decretalibus Litteris consecrata memoria, omnibus quae inspicienda 
erant bene perpensis, certa scientia, omnia et singula quae supra meno- 
ravimus de apostolicae potestatis plenitudine iterum confirmamus, robo- 
ramus, statuimus, decernimus universaeque Ecclesiae Catholicae denun- 
ciamus. Mandamus insuper ut earumdem Litterarum transumptis, etiam 
impressis, manu tamen alicuius Notarii Apostolici subscriptis et sigillo 
munitis, eadem prorsus habeatur fides, quae hisce praesentibus habe- 
retur, si exhibitae vel ostensae forent. Si quis vero Decretales has Litte- 
ras Nostras definitionis, decreti, adscriptionis, mandati, statuti et volun- 

tatis Nostrae infringere vel eis ausu temerario, quod Deus avertat, con- 
traire aut attentare praesumpserit, indignationem omnipotentis Dei ac 
beatorum Apostolorum Petri et Pauli se noverit incursurum. 

Datum Romae apud Sanctum Petrum, anno Domini millesimo non- 
gentesimo tricesimo octavo, die decima septima mensis Aprilis, Domi- 
nica Resurrectionis D. N. I. C., Pontificatus Nostri anno decimo septimo. 


Ego PIUS, Catholicae Ecclesiae Episcopus. 


* Ego Ianuarius Episcopus Ostiensis et Albanensis Cardinalis GRANITO 
PIGNATELLI DI BELMONTE, Decanus Sacri Collegii. 
§& Ego Donatus Episcopus Sabinensis et Mandelensis Card. SBARRETTI. 
43 Ego Fr. THomas Prius Ord. Praed. Episcopus Portuensis et S. Rufinae 
Cardinalis BoGGIANI, Cancellarius S. R. E. 
8 Ego Henricus Episcopus Veliternus Cardinalis GASPARRI. 
Ego Franciscus Episcopus Tusculanus Cardinalis MarcHETt1 
VAGGIANI. 
Ego ANGELUS Maria Episcopus Praenestinus Cardinalis Dotct. 
Ego ALEXANDER tituli S. Mariae in Cosmedin Presbyter Cardinalis 
VERDE. 
Ego LAURENTIUS tituli S. Pancratii Presbyter Cardinalis Lauri, Pae- 
nitentiarius Maior. 
Ego Evepnivs tituli SS. Ioannis et Pauli Presbyter Cardinalis Pa- 


CELLI. 
Ego Fr. RapHabL Carouus tituli S. Praxedis Presbyter Cardinalis 


Ross. 
Ego Perrus tituli S. Crucis in Hierusalem Presbyter Cardinalis Fu- 


MASONI BIONDI. 
Ego Fripericus tituli S. Mariae de Victoria Presbyter Cardinalis 


TEDESCHINI, Datarius. 

Ego Caro.us tituli S. Bartholomaei ad Insulam Presbyter Cardi- 
nalis SALOTTI. 

Ego Henricus tituli S. Mariae Novae Presbyter Cardinalis SIpria. 

Ego Franciscus tituli S. Caeciliae Presbyter Cardinalis MARMAGGI. 

Ego ALOoIsIvs tituli S. Pudentianae Presbyter Cardinalis MAGLION». 

Ego CaroLuvs tituli S. Laurentii in Lucina Presbyter Card. CREMONESI. 

Ego Perrus, S. I., tituli S. Angeli in Foro Piscario Presbyter Car- 
dinalis Borrro. 

Ego EUGENIvS tituli Ss. Viti, Modesti et Crescentiae Presbyter Car- 
dinalis TISSERANT. 

Ego H®RMENEGILDUS tituli S. Laurentii in Panisperna Presbyter Car- 
dinalis PPLLEGRINETTI. 

Ego IosepH tituli S. Mariae in Via Lata Presbyter Card. P1zzarpo. 

Ego CAMILLUS Protodiaconus 8. Mariae in Domnica Cardinalis 
CacciA DOMINIONI. 

Ego Nico.aus 8. Nicolai in Carcere Tulliano Diaconus Cardinalis 
CANALI. | 

Ego Dominicus 8. Apollinaris Diaconus Cardinalis Jorto. | 

Ego VINCENTIUS Ss. Cosmae et Damiani Diaconus Cardinalis La 
PUMA. 

Ego Frivericus 8. Mariae in Aquiro Diaconus Cardinalis CaTTANI. 

Ego Maximus 8. Mariae in Porticu Diaconus Cardinalis Masst™1. 

Ego Dominicus S. Caesarei in Palatio Diaconus Cardinalis MARIANI. 

Ego IoaNNnes 8. Georgii in Velabro Diaconus Card. MEmrRcATI. 


Fr. TH. PIUS, O. P., Card. BOGGIANI 
Cancellarius 8S. R. E. 


I. Card. GRANTITO PIGNATELLI DI BELMONTE 
SS. RR. C. senior 


Alfonsus Carinci, Protonotarius Apostolicus. 
Alfridus Vitali, Protonotarius Apostolicus. 


Can. Alfridus Liberati, Canc. Apost. Adiutor-a studiis. 


BPXPEDITA ex ARCE GANDULPHI 
die nona mensis Septembris, anno decimo septimo 
Alfridus Marini, Plumbator. 


Angelus Pericoli, Script. Apostolicus. 


Reg. in Canc. Ap., vol. LIX, n. 45. - Al. Trussardi, a tabulario. 

ACTA S88. CONGREG-ATIONUM 


SACRA CONGREGATIO CONSISTORIALIS 


PROVISIO ECCLESIARUM 


Ssmus Dominus Noster Pius, divina Providentia Papa XI, successivis 
decretis Sacrae Congregationis Consistorialis, singulas quae sequuntur 
Ecclesias de novo Pastore dignatus est providere, nimirum : 


die 14 Novembris 1938. — Archiepiscopali Ecclesiae Camerinensi R. 
D. Humbertum Malchiodi, Vicarium Generalem dioecesis Placentinae. 

— Cathedrali Ecclesiae Senogalliensi R. D. Humbertum Ravetta, 
Rectorem Seminarii Patriarchalis Venetiarum. 

die 21 Novembris. — Titulari archiepiscopali Ecclesiae Cianensi, 
Revmum D. Guilelmum Godfrey, Antistitem Urbanum et Rectorem 
Ven. Collegii Anglici in Urbe, deputatum Delegatum Apostolicum in 
Britannia. 


SACRA CONGREGATIO PRO ECCLESIA ORIENTALI 


PROVISIO ECCLESIARUM 


Sshus Dominus Noster Pius, divina Providentia Papa XI, successivis 
decretis Sacrae Congregationis pro Ecclesia Orientali, singulas quae 
sequuntur Ecclesias de novo Pastore dignatus est providere, nimirum : 


die 8 Iulii. — Cathedrali Ecclesiae Hermopolitanae Coptorum R. D. 
Georgium Baraka, Vicarium Generalem eiusdem dioecesis. 

die 29 Augusti. — Titulari episcopali Ecclesiae Ingelinae Exc. P. D. 
Severios (Iosephum) Valakuzhyil, deputatum Administratorem Aposto- 
licum dioeceseos Tiruvallensis. 

die 6 Septembris. — Archiepiscopali Ecclesiae Sehnaensi Chaldaeorum 
R. P. Abraham Elias, hactenus Administratorem Apostolicum eiusdem 
archidioecesis. 

die 15 Octobris. — Archiepiscopali Ecclesiae Hemesensi Melchitarum 
R. P. Athanasium Toutoundgi, Superiorem Generalem Ordinis Melchi- 
tarum Aleppinorum. 

— Titulari archiepiscopali Ecclesiae Sergiopolitanae Exc. P. D. Basi- 
lium Khoury, hactenus Archiepiscopum Hemesensem Melchitarum. 

die 17 Octobris. — Titulari archiepiscopali Ecclesiae Misthiensi Exc. 
P. D. Georgium de Jonghe D’Ardoye, hactenus Episcopum tit. Amathu- 
sium in Cypro. 


SACRA CONGREGATIO RITUUM 


VICEN. 


CANONIZATIONIS B. ANTONII MARIAE CLARET, CONFESSORIS PONTIFICIS, CONGRE- 
GATIONIS MISSIONARIORUM FILIORUM IMMACULATI CURDIS B. MARIAB V. FUN- 
DATORIS. 


SUPER DUBIO 


An signanda sit Commissio reassumptionis Causae Canonizationis B. An- 
tonii M. Claret Conf. Pont. in casu et ad effectum de quo agitur. 


Humillimum Famulum suum B. Antonium Mariam Claret, Archiepi- 
scopum Traianopolitan. iam S. Iacobi de Cuba, Congregationum Filio- 
rum Immaculati Cordis B. M. V. et Sororum Docentium ab Immaculata 
conditorem, sapientissimus ac misericors Deus magis magisque exaltare 
velle videtur. Enimvero dum in Hispania nefarii homines ipsius humani 
generis hostes, astiterunt... et convenerunt in unum adversus Dominum 
et adversus Christum eius (Ps., 2), plusquam biscenti ex Beati religiosa 
familia sodales sanguinem potius fundere quam ab Ecclesia deficere, uti 
fertur, maluerunt. Qui magnificus filiorum triumphus in gloriam redun- 
dat Patris. Quin immo nonnulla signa, ipso Beato interveniente, post 
beatificationis sollemnia quae in Vaticana Basilica die 25 Februarii 
a. 1934 celebrata sunt, a Deo patrata feruntur, quae ad eiusdem Canoni- 
zationem viam sternere videntur. 

Quapropter R. P. Ioannes Postius, Congregationis Filiorum Imma- 
culati Cordis B. M. V. Procurator et Postulator generalis, apud sacram 
hanc Rituum Congregationem, ut Canonizationis Causa resumeretur, 

institit. In Ordinariis ideo Comitiis die 5 mensis huius ad Vaticanas 
aedes habitis Kus ac Rmus D. Cardinaiis Alexander Verde, Causae 
Ponens seu Relator, dubium proposuit disceptandum: An signanda sit 
Commissio Reassumptionis Causae in casu et ad effectum de quo agitur. 
Et Emi ac Rmi PP. Cardinales, attenta Emi Ponentis relatione, per- 
pensis quoque Postulatoriis litteris Beatissimo Patri oblatis, audito 
R. P. D. Salvatore Natucci, Fidei Promotore Generali, responderunt : 
Affirmative, seu Signandam esse Commissionem Reassumptionis Causae, 
si Sanctissimo placuerit. 

Facta de his Sshio D. N. Pio Papae XI, subsignata die per subscri- 
ptum Cardinalem relatione, Sanctitas Sua, Rescriptum eiusdem Sacrae 
Congregationis ratum habens, propria manu signare dignata est Com- 
missionem Reassumptionis Causae Canonizationis eiusdem B. Antonii 
M. Claret. 

Datum Romae, die 6 Tulii a. D. 1938. 


C. Card. LAuRENTI, Praefectus. 
L. S. 


A. Carinci, Secretarius. 

ACTA TRIBUNALIUM 


SACRA ROMANA ROTA 


Citatio edictalis 
ROMANA 


NULLITATIS MATRIMONII (DIANA-ORLANDO) 


Cum ignoretur locus actualis commorationis Di Antonii Diana, in 
causa conventi, eundem citamus ad comparendum, sive per se, sive per 
Procuratorem legitime constitutum, in Sede Tribunalis 8S. R. Rotae 
(Roma, via della Dataria, 94) die 11 Ianuarii 1939, hora 11 ad concor- 
dandum de dubio disputando, vel infrascripto subscribendum, et ad diem 
designandam, qua habebitur Turnus Rotalis pro causae definitione: 


An constet de nullitate matrimonii, in casu. 
Ordinarii locorum, parochi, sacerdotes et fideles quicumque notitiam 


habentes de loco commorationis praedicti Antonii Diana, curare debent, 
ut de hac edictali citatione ipse moneatur. * 


Henricus Quattrocolo, Ponens. 


Ex Cancellaria Tribunalis S. R. Rotae, die 12 Novembris 1938. 


I. Pendola, Notarius. 


* Etant inconnu le lieu de la demeure actuelle de M. Antoine Diana, dé- 
fendeur en cette cause, nous le citons 4 comparaitre par propre personne, ou 
par un procureur légitimement constitué, au siége du Tribunal de la S. Rote 
Romaine (Roma, via della Dataria, 94) le 11 Janvier 1939, a 11 heures, pour 
concorder ou souscrire le doute ci-dessous rapporté, et fixer le jour de la 
décision de la cause devant la Rote. 


Conste-t-il de la nullité du mariage dans ce cas? 


Les Ordinaires des lieux, les curés, les prétres, les fidéles ayant connais- 
sance du lieu de la résidence du dit M. Antoine Diana, devront, dans la me- 
sure du possible, l’avertir de la présente citation. 


‘ \ = 


DIARIUM ROMANAE CURIAE 


SACRA CONGREGAZIONE DEI RITI 


Martedi, 15 novembre 1938, nel Palazzo Apostolico Vaticano, si é adunata 
la Sacra Congregazione dei Riti preparatoria, nella quale gli Emi e Revini 
Signori Cardinali, i Revmi Prelati Officiali ed i Consultori teologi hanno di- 
scusso su due miracoli che si asseriscono operati ad intercessione della Beata 
Gemma Galgani e che vengono proposti per la sua canonizzazione. 


Martedi, 22 novembre 1938, nel Palazzo Apostolico Vaticano, all’augusta 
presenza del Santo Padre, si é adunata la Sacra Congregazione dei Riti ge- 
nerale, nella quale gli Emi e Revmi Signori Cardinali, i Revmi Prelati Offi- 
ciali e Consultori teologi hanno dato il loro voto su due miracoli, che si as- 
seriscono operati ad intercessione della Ven. Serva di Dio Emilia di Vialar, 
fondatrice della Congregazione delle Suore di San Giuseppe dell’ Apparizione. 


SEGRETERIA DI STATO 
NOMINE 


Con Brevi Apostolici, il Santo Padre Pio XI, felicemente regnante, si é 
degnato di nominare: 


17 ottobre 1938. S. E. Revita Monsig. Giorgio de Jonghe D’Ardoye, Ar- 
civescovo tit. di Mistia, Delegato Apostolico 


nell’ Iraq. 
20 » »  L’Emio e Revimo Signor Cardinale Pietro Boetto, Protet- 
tore delle Suore di S. Giuseppe di Cuneo. 
25 » » L’Emo e Revmo Signor Cardinale Vincenzo La Puma, Pro- 


tettore delle Figlie di Nostra Signora al Monte 
Calvario (Roma). 

» » »  L’Emo e Reviho Signor Cardinale Carlo Salotti, Protet- 
tore dell’Istituto delle Suore di S. Anna della 
Provvidenza, di Torino. 

31 » » §. E. Reviha Monsig. Federico Lunardi, Arcivescovo tit. 
di Side, Nunzio Apostolico nell’ Honduras. 

8 novembre » L’Emo e Reviho Signor Cardinale Federico Tedeschini, 
Protettore delle Suore Pie Operaie dell’Imma- 
colata Concezione, di Ascoli Piceno. 

8 novembre 1938. L’Emo e Reviho Signor Cardinale Vincenzo La Puma, Pro- 
tettore dell’ Istituto delle Suore Maestre di S. Do- 
rotea, Figlie dei Sacri Cuori, di Vicenza. 

9 » »  L’Emo e Revmiho Signor Cardinale Vincenzo La Puma, Pro- 
tettore delle Suore Serve dei Poveri del « Boc- 
cone del Povero». 

10 » »  L’Emo e Reviio Signor Cardinale Eugenio Pacelli, Pro- 
tettore dell’ Istituto delle Suwore dell’Assun- 
zione. 

21 » » §. E. Reva Monsig. Guglielmo Godfrey, Arcivescovo 
eletto tit. di Cio, Delegato Apostolico di Gran 
Bretagna. 


Assistenti al Soglio Pontificio: 


22 agosto 1938. S. E. Reva Monsig. Audomaro Plante, Vescovo tit. di 
Dobero, Ausiliare di Québec. 

6 settembre » #£S. E. Revina Monsig. Michele Giuseppe O’Brien, Arcive- 
scovo di Kingston. 

22 ottobre » # £=2S. E. Reva Monsig. Edoardo Mulhern, Vescovo di Dro- 
more. 


Protonotari Apostolici ad instar participantium : 


29 dicembre 1936. Monsig. Luigi Dolci, della diocesi di Bagnoregio. 
24 » 1937. Monsig. Andrea SkrAbik, della diocesi di Nitra. 
25 marzo 1938. Monsig. Stefano Pavuni¢, dell’archidiocesi di Zagabria. 


14 giugno » # £Monsig. Ignazio Nadrah, della diocesi di Lubiana. 
» » » *Monsig. Francesco Useni¢nik, della medesima diocesi. 
» » »  Monsig. Alessio USeni¢nik, della medesima diocesi. 
6 luglio »  Monsig. Romano Sitko, della diocesi di Tarnovia. 
» » »  Monsig. Romano Mazur, della medesima diocesi. 
15 agosto »  Monsig. Enrico Hyvernat, dell’archidiocesi di Baltimora. 
17 » »  Monsig. Giuseppe Lubelski, della diocesi di Tarnovia. 
18 » »  Monsig. Arturo Robert, dell’archidiocesi di Québec. 
» 


20 agosto Monsig. Edgario Larochelle, della medesima archidiocesi. 
14 settembre » Monsig. Enrico Rizzi, della diocesi di Lodi. 
7 ottobre » $Monsig. Leandro Fornari, della diocesi di Parma. 


Prelati Domestici di Sua Santitda: 


17 marzo 1937. Monsig. Bronislao Piasecki, della diocesi di Kielce. 

11 dicembre » £Monsig. Antonio Basto’, della diocesi di Brno. 

24 gennaio 1938. Monsig. Tommaso Hudec, dell’archidiocesi di Olomouc. 
5 febbraio » Monsig. Giovanni Brabec, della diocesi di Hradec Kralové. 


» » »  Monsig. Luigi Dudek, della medesima diocesi. 
2 = aprile »  Monsig. Giovanni Péstényi, della diocesi di Nitra. 
13 giugno » #£=Monsig. Guglielmo Pietro Breen, della diocesi di Pem- 


broke. 

13 giugno 1938. Monsig. 


» 


luglio 
» 


29 


» » 
8 agosto 
18 » 

26 
31 
» 
» 
14 settembre 
» » 
» » 


19 


» 


Monsig. 
Monsig. 
Monsig. 


Monsig. 
Monsig. 


Monsig. 
Monsig. 
Monsig. 
Monsig. 
Monsig. 
Monsig. 
Monsig. 
Monsig. 
Monsig. 
Monsig. 


Monsig. 


Monsig. 
Monsig. 
Monsig. 
Monsig. 
Monsig. 
Monsig. 
Monsig. 


Monsig. 


Antimo Renaud, della medesima diocesi. 
Isaia Alessio French, della medesima diocesi. 
Giuseppe Vole, della diocesi di Lubiana. 
Giovanni Molnar, dell’Amministrazione Aposto- 
lica di Debrecen. 
Stanislao Pardo, della diocesi di Lomza. 
Giuseppe Némethy, dell’Amministrazione Aposto- 
lica di Debrecen. 
Giovanni Mester, della diocesi di Csandd. 
Pietro Giovanni Broekx, della diocesi di Liegi. 
Alessandro Vachon, dell’archidiocesi di Québec. 
Remigio Negroni, della diocesi di Bergamo. 
Rocco Migliardi (Roma). 
Tommaso Travers, della diocesi di Fort Wayne. 
Dionigi L. Manahan, della medesima diocesi. 
Francesco Codazzi, della diocesi di Lodi. 
Riccardo Micheli, della medesima diocesi. 
Pietro Panzetti, della medesima diocesi. 
Tommaso Pothacamury, dell’archidiocesi di Ma- 
dras. 
Francesco Hyland, dell’archidiocesi di Filadelfia. 
Francesco Erman, della diocesi di Metz. 
Alfredo Santorelli, della diocesi di Larino. 
Leone Flipo, della diocesi di Lilla. 
Fiorenzo Dewailly, della medesima diocesi. 
Carlo Delannoy, della medesima diocesi. 
Salvatore Pandolfi, della diocesi di Castellam- 
mare di Stabia. 
Francesco Gemelli, dell’archidiocesi di Milano. 


ONORIFICENZE 


Con Brevi Apostolici, il Santo Padre Pio XI, felicemente regnante, si é 
degnato di conferire : 


La Commenda con Placca dell’Ordine di S. Gregorio Magno, classe civile: 


10 ottobre 1938. Al sig. Antonio Jurgens Hz (Olanda). 


La Commenda dell’Ordine di S. Gregorio Magno, classe civile: 


22 ~=lugiio 
30 aprile 
13 giugno 
7 luglio 
26 » 


1937. 
1938. 
» 

» 

» 


28 settembre » 


Al sig. 
Al sig. 
Al sig. 
Al sig. 
Al sig. 


Al sig. 


ing. Oscar Cerm4k, dell’archidiocesi di Praga. 

Giorgio Denaint (Francia). 

Ambrogio O’Brien, della diocesi di Pembroke. 

avv. Benedetto Ferretti (Roma). 

cav. dott. rag. Clemente Morando, dell’archidio- 
cesi di Torino. 

Armando Manuel de Ocampo, della diocesi di Ver- 
sailles. 

3 ottobre » 
10 » » 
» » » 
» » » 
» » » 
13 » » 
18 » 

Il Cavalierato dell’Ordine di S. Gregorio Magno, classe civile: 
26 luglio 1938. Al sig. dott. rag. Attilio Germano, dell’archidiocesi di 


Bari. 
16 agosto » Al sig. Andrea Debray, dell’archidiocesi di Parigi. 
» » » Al sig. Andrea Colin, della medesima archidiocesi. 


La Placca dell’Ordine di 8. Silvestro Papa: 
10 maggio 1938. Al sig. comm. Carlo Pélking, della diocesi di Alba Reale. 


La Commenda dell’Ordine di S. Silvestro Papa: 


23 settembre 1937. Al sig. Francesco Zelburg, della diocesi di Secovia. 
7 maggio 1938. Al sig. dott. Nicola Triggiani, dell’archidiocesi di Bari. 


» » » Al sig. Giuseppe Lonigro, della medesima archidiocesi. 

» » » Al sig. dott. Giovanni Boccassini, della medesima archi- 
diocesi. 

» » » Al sig. dott. Pasquale Barracano, della medesima archi- 
diocesi. 

7 ~~ luglio » Al sig. dott. Angelo Biagioni, della medesima archidiocesi. 


Il Cavalierato dell’Ordine di S. Silvestro Papa: 


28 febbraio 1938. Al sig. dott. Giovanni KassSovic, dell’ Amministrazione Apo- 
stolica di Tirnavia. 

7 maggio » _ AI sig. Francesco Mazzarelli, dell’archidiocesi di Bari. 

26 ~=—luglio » Al sig. prof. Onofrio Bisceglia, della medesima archidio- 


cesi. 
18 agosto » _ sig. Giulio Cote, dell’archidiocesi di Québec. 
» » » Al sig. Ludgero Faguy, della medesima archidiocesi. 


8 ottobre » Al sig. Giuseppe Marini, dell’archidiocesi di Cagliari. 


ae 


MASSIMI Card. Massivo LA NOSTRA’ FEDE. 


la sintesi del domma cattolico. In-12°, pp. 324 (Quinta edizione) 


MASSIMI Cara, Massimo LA NOSTRA LEGGE. ve beat 


e la sintesi della morale cattolica. In-12°, pp. 320 
Esposizione breve e chiara della dottrina cattolica per 


CODICIS IURIS CANONICI FONTES cura et studio 


Emi Iustiniani Card. Serédi editi. Volumen vill. Curia Romana 


n. 5823-6464. pp. xx-620... ... 


SACRAE ROMANAE ROTAE DECISIONES seu sententiae 


quae prodierunt anno 1930, cura eiusdem Sacri Tribunalis editae. 


ORDO DIVINI OFFICII tecitandi sacrique 


Clero Saeculari Romano, anno Domini.1939 . . . 


ORDO DIVINI OFFICII peragendi iuxta 


kalendarium Universalis ecclesiae pro anno Domini 1939 . . 


LA P RATICA DELL’ UMILTA - Opuscolo gia pubblicato 


per cura dell’ Emo Card. Pecci, Vescovo di Perugia indi Sommo Pon- 
tefice Leone XIII. 11* edizione, 1939. Ip-5%, pp. 122, in rosso e nero 


SPECULUM INCLUSORUM - Asctore Ancnymo Anglico 


\ gsaeculi x1v. Studio e testo a cura di P. Livaaio Oxicer O. F. M. 
1938. In-8°, pp. x1-150 e 3 tavole 


MARIANI Carp. DOMENICO. LEZIONI CATECHISTICHE. 
Tre volumi in-i2? . . 
Vou. I. - Spiegazione del Simbolo, Bp. 


Vou. Il. - Spiegazione dell’Orazione, del Decalogo, dei Precetti della 
Chiesa, delle Virtt e dei Vizi e delle Beatitudini, pp. rv-462. 


Vot. Ill - Spiegazione della Grazia e dei Sacramenti, pp. 1v-474. 


RELAZIONE sulfinsegnamento della Religione nelle Scuole 
‘Primarie, Foglio di cm. 50X35. Frontispizio; Prospetto-relazione; 


GUIDA di insegnamento religioso per le scuole elementari, secondo 
i vari punti del Programma ministeriale, a cura della Commissione 


superiore ecclesiastica per la fevisione dei testi di insegnamento | 


Catechismo della Dottrina Cristiana. Con cipal: illustrata . 
Primi elementi della Dottrina Cristiana . . 


.Preghiere per il santo sacrificio della Messa con le Pétininle da recitarsi 
incomune . . Una-copia L, 0,20. Copie cento 

8. C. DE DISOIPLINA SACRAMENTORUM 


INSTRUCTIO. SERVANDA 
A TRIBUNALIBUS DIOECESANIS IN PERTRACTANDIS CAUSIS 


DE NULLITATE MATRIMONIORUM 


edita die 15 augusti 1936, cum adnexis appendicibus quorundam documen- 
torum necnon adiectis indice analytico-alphabetico tabulisque comparativis. 
In-8°, pp. 96. 


‘  Romae, L. 7— In Italia, L. 8 — Apud exteros, L. 9 — 


‘DECRETUM ~ Normae, Tit. I-XVI- Memorandum - Appendix I-III - Index analytico-alpha- 
beticus - Canones Codicis I. C. cum articulis instructionis collati - Decisiones Commissionis 
Pontificiae ad Codicis Canones authentice interpretandos in articulis instructionis relatae - 
Responsio S, C. S.. Officii in articulis instructionis relata. 


4 


Omnes - qui nostrum “ Acta Apostolicae Sedis ,, Com- 
MO mentarium officiale sunt pacti, quibus mensé decembri 
1938 nomina excidunt et denuo subaotandi voluntas est — ut quam primam subscribant 
rogantur, ne iisdem ullam missio pro anno 1939 fasciculorum, volumen XXXI comple _ 
ctentium, moram patiatur. 
In renovanda vero subnotatione ut alteram ex fasciculorum schedulis externis it~ 
tant, vel numeros designent nomini ipsi praepositos socii iterum rogantur. 


Pro Italia L. 30 — Extra Italiam -L. it. 50 — 


Conto Corrente postale ’N. 1-16722 intestate: Libreria Vaticana - Citta del Vaticano 


REGULAE SERVANDAE in processibus super matrimo- 
nio rato et non consummato, cum appendice praecipuorum actorum 
formularum, quae utiliter et opportune re in his causis. — 
Edit o altera aucta — In-12., 3— 3,50 4— 


ENCHIRIDION CLERICORUM. Documenta Ecclesiae Sacrorum 
Alumnis instituendis (Sacra Congregatio de Seminariis et Studiorum 
Universitatibus). Typis Polygl. Vaticanis, 1938, In-19°, pagg. Lvi1-920 
Elegante legatura in tela, titolo in oro e testa colorata .... . 80— 80— 87~— 


PROGET Il di nuovo ordinamento giudiziario e di Codice di | 
Procedura Civile dello Stato della Citta del Vaticano (luglio 1937). 


' WILPERT GIUSEPPE, Fede della Chiesa nascente secondo 1 mo- 

umenti delfarte faneraria antica. In-8°, vi-328, con 156 figure 

nel testo (Pubblicazioni del. Pont. Istituto di Cristiana. 

Collezione «Amici delle Gatacombe»)... . 35— 36,50 40— 

